Inflația prinde din nou viteză și sare de 5%. Chiriile și ieșirile în oraș, mai scumpe cu peste 10% față de anul trecut
Rata de creștere a prețurilor își confirmă tendința de accelerare în noiembrie, potrivit datelor publicate miercuri, 11 decembrie, de Institutul Național de Statistică (INS). Rata anuală a inflației a urcat în luna noiembrie la 5,11%, de la 4,67% în octombrie. Față de luna octombrie, inflația este de 0,41%, alimentată în principal de creșteri ale facturilor la energie electrică și de scumpirea fructelor proaspete.